12.1.2022.
HR
Službeni list Europske unije
C 15/183 četvrtak, 20. svibnja 2021.
29.
podsjeća da Komisija trenutačno preispituje sve odluke o primjerenosti donesene u skladu s Direktivom 95/46/EZ; podsjeća da bi Komisija trebala primijeniti strože standarde utvrđene Općom uredbom o zaštiti podataka i presudama Suda u predmetima Schrems I i II kako bi procijenila pruža li se razina zaštite koja je u načelu istovjetna onoj iz Opće uredbe o zaštiti podataka, među ostalim i u pogledu pristupa djelotvornom pravnom lijeku te zaštite od neopravdanog pristupa tijela treće zemlje osobnim podacima; potiče Komisiju da hitno dovrši ta preispitivanja te da opozove ili suspendira bilo koju odluku donesenu prije Opće uredbe o zaštiti podataka ako utvrdi da predmetna treća zemlja ne pruža u načelu istovjetnu razinu zaštite i ako se situacija ne može popraviti; 30. smatra da je Bidenova vlada imenovanjem iskusnog stručnjaka za privatnost glavnim pregovaračem o pitanju sljednika sustava zaštite privatnosti pokazala svoju predanost pronalasku rješenja za komercijalne prijenose podataka između EU-a i SAD-a kao prioritetnog pitanja; očekuje da će se dijalog između Komisije i njezinih partnera u SAD-u koji je započeo odmah nakon presude Suda intenzivirati u nadolazećim mjesecima; 31. poziva Komisiju da ne donosi nikakve nove odluke o primjerenosti u odnosu na SAD osim ako se ne provedu značajne reforme, naročito u pogledu primjene za potrebe nacionalne sigurnosti i obavještajnih službi, što se može postići jasnom, pravno održivom, provedivom i nediskriminirajućom reformom zakona i praksi SAD-a; u tom pogledu ponovno ističe važnost snažnih zaštitnih mjera u području pristupa javnih tijela osobnim podacima; poziva Komisiju da provede svoje „geopolitičke ambicije” kako bi ishodila u načelu istovjetnu zaštitu podataka u SAD-u i trećim zemljama kao u EU-u; 32. preporučuje da nacionalna tijela za zaštitu podataka suspendiraju prijenos osobnih podataka kojima mogu pristupiti javna tijela u SAD-u u slučaju da Komisija donese novu odluku o primjerenosti u odnosu na SAD, a značajne reforme nisu provedene; 33. pozdravlja činjenicu da Komisija slijedi kriterij primjerenosti koji je donijela Radna skupina iz članka 29. u skladu s Općom uredbom o zaštiti podataka (18) (uz podršku Europskog odbora za zaštitu podataka) i kriterij iz Preporuke 01/2021 Europskog odbora za zaštitu podataka o kriteriju primjerenosti u skladu s Direktivom o zaštiti podataka pri izvršavanju zakonodavstva (19); smatra da bi Komisija trebala primjenjivati barem te kriterije pri ocjenjivanju ispunjavaju li treće zemlje uvjete za donošenje odluke o primjerenosti; primjećuje da je Europski odbor za zaštitu podataka nedavno ažurirao svoje Preporuke o europskim temeljnim jamstvima za mjere nadzora (20) u svjetlu sudske prakse Suda; o o
o
34. nalaže svojem predsjedniku da ovu Rezoluciju proslijedi Komisiji, Europskom vijeću, Vijeću Europske unije, Europskom odboru za zaštitu podataka, nacionalnim parlamentima država članica, kongresu i vladi Sjedinjenih Američkih Država te parlamentu i vladi Ujedinjene Kraljevine.
(18) (19) (20)
https://ec.europa.eu/newsroom/article29/item-detail.cfm?item_id=614108 https://edpb.europa.eu/system/files/2021-05/recommendations012021onart.36led.pdf_ hr.pdf https://edpb.europa.eu/sites/default/files/files/file1/edpb_recommendations_202002_europeanessentialguaranteessurveillance_hr. pdf